Държавен вестник, бр. 93, 2000 г., стр. 1

Вторник, 14 ноември 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 93
БРОЙ
ПРЕЗИДЕНТ
НА РЕПУБЛИКАТА
УКАЗ № 391
На основание чл. 24, ал. 2 от Закона за мест-
ните избори във връзка с чл. 29, ал. 2 от Закона
за избиране на народни представители, общин-
ски съветници и кметове
П О С Т А Н О В Я В А М :
Освобождавам Живан Белчев Димитров
като член на Централната комисия за местни
избори.
Издаден в София на 7 ноември 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
66525
КОНСТИТУЦИОНЕН СЪД
РЕШЕНИЕ № 11
от 7 ноември 2000 г.
по конституционно дело № 13 от 2000 г.
Конституционният съд в състав: председа-
тел—Христо Данов, и членове: Живко Сталев,
Неделчо Беронов, Васил Гоцев, Людмил Ней-
ков, Димитър Гочев, Румен Янков, Стефанка
Стоянова, Иван Григоров, Тодор Тодоров, Ге-
орги Марков, Маргарита Златарева, при учас-
тието на секретар-протоколиста Енита Енико-
ва разгледа в закрито заседание на 7 ноември
2000 г. конституционно дело № 13 от 2000 г.,
докладвано от съдията Георги Марков.
Делото е образувано на 28 юли 2000 г. по
искане на 56 народни представители от XXXVIII
Народно събрание за установяване противокон-
ституционността на решението на парламента
от 27 юли 2000 г. (ДВ, бр. 63 от 2000 г.), с което
се освобождава Благовест Христов Сендов от
поста заместник-председател на Народното съб-
рание. Поддържа се, че решението противоре-
чи на принципа на правовата държава—чл. 4,
ал. 1 от основния закон, тъй като е постановено
в нарушение на Правилника за организацията
и дейността на Народното събрание (ПОДНС),
както и на чл. 37, ал. 1, чл. 38, чл. 39 и чл. 68 от
Конституцията.
С определение от 20 септември 2000 г. иска-
нето е допуснато за разглеждане по същество.
Със същото определение като заинтересувани
страни по делото са конституирани Народното
събрание и Благовест Христов Сендов, които
са представили писмени становища.
В становището на парламента се посочва,
че заемането на длъжността заместник-пред-
седател на Народното събрание не е консти-
туционно гарантирано право на народните
представители. Въпросът както за избиране-
то, така и за освобождаването на заместник-
председателя на парламента не може да се
обсъжда по същество от Конституционния съд,
който може само да проверява конституцион-
носъобразността на ПОДНС.
Благовест Христов Сендов в становището
си счита, че липсва системно нарушаване на
ПОДНС, което единствено би било основание
за предсрочно прекратяване на мандата на за-
местник-председателя на парламента. Поради
това, че е освободен в разрез с ПОДНС, той е на
мнение, че е нарушен принципът на правовата
държава—чл. 4, ал. 1 от Конституцията. Под-
държа се също така, че са нарушени чл. 38 и 39
от Конституцията, според които никой не може
да бъде преследван или ограничаван в правата
си поради своите убеждения и всеки има право
да изразява мнение и да го разпространява чрез
слово—писмено или устно. Изтъква се, че е
нарушен и чл. 77, ал. 2 от основния закон.
Конституционният съд след преценка на
доводите, изтъкнати в искането и становища-
та на заинтересуваните страни, както и на
представените по делото доказателства при-
ема следното:
В Конституцията не са установени основа-
нията за предсрочно прекратяване на мандата
на председателя на парламента и неговите за-
местници. Основният закон в чл. 73 е предви-
дил възможността прекратяването на техните
правомощия да се реши нормативно от Народ-
ното събрание в правилника за неговата орга-
низация и дейност—Решение № 16 от 1992 г. по
к.д. № 25 от 1992 г.